Burjassot acull el Torneig de Seleccions Comarcals de la província de València
2025-07-24

Burjassot va ser la seu, dissabte passat, d’una nova edició del Torneig de Seleccions Comarcals, en categoria infantil, de la província de València, organitzat per la Federació d’Handbol de la Comunitat Valenciana, amb el suport del Club d’Handbol Burjassot i la col·laboració de la regidoria d’Esports de l’Ajuntament de Burjassot, que dirigeix Manuel Pérez Menero. En aquesta ocasió van ser dèneu les selecciones participants, entre les quals es trobaven també les dos provincials de Castelló.

En la categoria femenina, la selecció provincial de Castelló va aconseguir el primer lloc després de derrotar (23-14) a les de Camp de Morvedre / L´Horta Nord que van competir com un únic equip. El triomf final en la categoria masculina va ser per a les comarques de Ribera Alta / Foia de Bunyol, també unificades, que es van imposar a L´Horta Oest (32-29).